I den andre vaktstuen bodde ekteparet Pettersen. Om morgenen 8. desember 1943 oppdaget Sofie Pettersen noe på det smale, islagte Grønsundet under broen. Hun så blod i snøen oppe på rekkverket, og overkroppen av en kvinne stakk opp fra en råk. Det viste seg å være Elsa Kristoffersen (1916-43) som var skutt som angiver og kastet ut fra gamlebroen; den første likvidering foretatt av SOE-folk tilknyttet Kompani Linge i Norge.